Bejaarde egpaar wreed aangeval | Maroela Media
AfriForum wil hof toe oor rassediskriminasie teen toerisme-ondernemings
'n Bejaarde egpaar is Donderdagoggend wreed in hul huis buite Grootvlei in Mpumalanga aangeval.
Volgens Marius Müller, nasionale operasionele koördineerder van AfriForum, het die voorval op 'n plaas plaasgevind.
Sers. Gerald Sedibe, provinsiale woordvoerder van die polisie, het die voorval bevestig, maar kon nie onmiddellik sê of dit wel op 'n plaas gebeur het nie.
Volgens hom het die voorval omstreeks 11:30 plaasgevind.
"Die man (76) is buite die huis aangeval, vasgebind en in die stoorkamer toegemaak. Ons glo hy is met 'n moersleutel aangerand. Die aanvallers het toe in die huis inbeweeg en die vrou (80) ook aangerand en vasgebind met kabelbinders," het Sedibe gesê.
Die egpaar se kleinseun het later op twee afgekom.
Volgens Sedibe is daar 'n onbekende hoeveelheid kontant en 'n handsak in die voorval gesteel.
Die polisie ondersoek 'n saak van poging tot moord en roof.
Sedibe het ook gesê dat die polisie warm op die spoor van die aanvallers is en dat hulle positiewe leidrade opvolg.
Hipotetiese geval: As ek wil inbreek by 'n plek, waarom martel ek "per ongeluk / op die koop toe", 'n 76 jarige man met 'n moersleutel en sy bejaarde vrou van 80? Dit kan niks anders wees as rasse haat.
Hierdie tipe van ding is bykans alledaags. Loop met jou vuurwapen en slaap met jou vuurwapen. Maak asof jy in die SAW is. Daardie jare het jy saam met jou wapen geslaap. Dit was nommer een en jou meisie nommer twee.
Dit WAS op 'n plaas, Mnr. Provinsiale Woordvoerder, en dit was BAIE wreed.
Ek verstaan iets nie mooi in die berig nie of eintlik wat die woordvoerder se nie.Die woorvoerder van die polisie weet hoe laat die aanval was en waar presies die arme 2 ou mense onderskeidelik aangerand is MAAR hy kan nie bevestig of dit op 'n plaas is nie ?
MM het die kleinseun op 2 van die aanvallers afgekom of op die 2 oumensies?Julle se net die kleinseun het op 2 afgekom.
Ek gaan seker gekruisig word, maar hoe kan sulke bejaarde mense in vandag se wrede SA nog alleen op plase bly?